### Resumé

Vejle Kommune arbejder for at fremme frivillige aftaler om pesticidfri drift og grundvandsbeskyttelse i de boringsnære beskyttelsesområder (BNBO). [adresse] og Trekantens Vandforsyning ønsker at indgå frivillige aftaler med lodsejere på ekspropriationslignende vilkår.

Byrådet har tidligere besluttet, at man som udgangspunkt er villig til at ekspropriere indenfor BNBO. Der skal dog træffes en konkret beslutning i den enkelte sag

### Sagsfremstilling

I 2019 vedtog Folketinget en tillægsaftale til "Aftale om Pesticidstrategi 2017-2021" for at nedbringe risikoen for forurening af grundvandet fra erhvervsmæssig brug af pesticider. Aftalen fastlægger, at kommunerne skal undersøge muligheden for, at vandforsyninger og lodsejere kan indgå frivillige aftaler om sprøjtefrie boringsnære beskyttelsesområder (BNBO).

En ny politisk aftale i 2023 erstatter det generelle statslige forbud mod sprøjtning i aftale fra 2019 og pålægger i stedet kommunerne at udstede et påbud, hvis der ikke er indgået en frivillig aftale. Med nærværende frivillige aftaler vil der som udgangspunkt, ikke skulle meddeles påbud.

Det fremgår af Miljøbeskyttelseslovens § 24a, at kommunen kan meddele påbud om pesticidfri dyrkning, håndtering og transport af pesticider mod fuldstændig erstatning for at sikre den nuværende og fremtidige indvinding af drikkevand. Bestemmelsen i Miljøbeskyttelseslovens § 24a gælder udelukkende den lovlige erhvervsmæssige anvendelse af pesticider inden for et BNBO, hvorimod øvrige restriktioner om rådighedsindskrænkninger for at sikre nuværende og fremtidige drikkevandsinteresser mod forurening i henhold til en indsatsplan for området kan meddeles efter Miljøbeskyttelseslovens § 26a.

[adresse] er omfattet af [adresse], som er godkendt af Byrådet 26. februar 2014. Trekantens Vandforsyning er omfattet af Indsatsplan Trekantområdet, som er godkendt af Byrådet 8. marts 2023.

En kommunal beslutning om vilje til ekspropriation er nødvendig for at sikre lodsejer en mulighed for skattefritagelse for erstatningen. Kommunen kan dog ikke garantere en aftales skattemæssige konsekvenser over for ejeren, da dette spørgsmål alene afgøres af skattemyndighederne.

Vandforsyningslovens § 13d og 13f giver mulighed for at beslutte, at den almene vandforsyning, der har fordel af en indgået aftale, skal betale for den.

Klima-, Natur- og Miljøudvalget har beslutningskompetencen jf. delegationsplanen, men idet Skattestyrelsens administrationspraksis i forhold til delegationsadgangen efter ejendomsavancebeskatningslovens § 11, stk. 1, 2. pkt. er uafklaret, forelægges beslutningen om ekspropriationsvillighed derfor for Byrådet.

**Om [adresse]**

[adresse] pumper hvert år ca. 400.000 m³ drikkevand ud til husstande i Give og omegn. Vandværket har fem boringer. Denne aftale omhandler boringerne med DGU nr. 105.783, 105.1902 og 105.1903. Med aftalen undgås brug af pesticider i BNBO i fremtiden. Området omfatter dele af matr. nr. 6a [adresse], Give og udgør i alt ca. 0,16 ha.

Teknik & Miljø har lavet en risikovurdering af [adresse] BNBOer og vurderet, at der er behov for en indsats her. [adresse] har forhandlet med lodsejer, og de er nået til enighed om:

* Hvilke arealer, der skal indgå (se bilag)
* Erstatningspris, i forventning om byrådets beslutning om ekspropriationsvillighed
* De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. [adresse] vil stå for kontrol af aftalen.

**Om Trekantens Vandforsyning,  Ved Thomashave og [adresse]**

Ved Thomashave har Trekantens Vandforsyning etableret to boringer, hvor der er givet tilladelse til indvinding af 375.000 m³ grundvand pr. år. De er endnu ikke begyndt at indvinde fra boringerne, da de er i gang med at bygge nyt vandværk ved [adresse], som boringerne skal tilsluttes. Boringerne (DGU nr. 125.2683 og 125.2715)  skal indvinde under landbrugsjord og et skovareal (Thomashave). Med aftalerne undgås brug af pesticider i BNBO i fremtiden. BNBOerne overlapper hinanden og aftaleområdet udgør dele af matr. nr. 22p Velling By, [adresse] og dele af matr. nr. 22l Velling By, [adresse] og udgør i alt 3,9 ha.

[adresse] er et af Trekantens Vandforsynings fire vandværker. [adresse] pumper hvert år ca. 120.000 m³ drikkevand ud til husstande i [adresse] og omegn. Vandværket har to boringer med DGU nr. 125.1839 og 125.2080. Boringerne indvinder under landbrugsjord. Med aftalerne undgås brug af pesticider i BNBO i fremtiden. BNBOerne overlapper hinanden og aftaleområdet udgør dele af matr. nr. 23f Skærup By, [adresse], dele af matr. nr. 42c Velling By, [adresse] og dele af matr. nr. 24i Velling By, [adresse] og udgør i alt 2,29 ha.

Teknik § Miljø har lavet en risikovurdering af Thomashaves BNBOer og [adresse] BNBOer og vurderet, at der er behov for en indsats her.

Trekantens vandforsyning har forhandlet med lodsejere, og de er nået til enighed om:

* Hvilke arealer, der skal indgå (se bilag);
* Erstatningspriser (2021-tal), i forventning om byrådets beslutning om ekspropriationsvillighed;
* De nærmere omstændigheder kan ses i deklarationsteksterne. Der må ikke anvendes, opbevares eller håndteres pesticider på arealerne. Trekantens Vandforsyning vil stå for kontrol af aftalerne.

**Ved Thomashave**

Der ligger en markvej, som går gennem BNBOerne, som benyttes i forbindelse med drift af mark mod nord. På denne markvej må marksprøjte og såmaskine passere gennem, men ikke gøre ophold. Trekantens Vandforsyning vil stå for kontrol af aftalen.

**[adresse]**

Trekantens Vandforsyning har fået en forøgelse af indvindingstilladelsen fra 60.000 m³ pr. år til 120.000 m³ pr. år og BNBOerne er derfor blevet genberegnet.

Miljøstyrelsen har endnu ikke godkendt de nye BNBOer ved Thomashave og ved [adresse], men Trekantens Vandforsyning ønsker at lave aftaler, da det forventes, at de nye BNBOer bliver godkendt og udpeget i næstkommende udpegningsbekendtgørelse. Miljøstyrelsen har desuden anbefalet, at man indgår BNBO - aftaler. For så vidt angår de nye BNBOer, så er disse beregnet af Niras, som har brugt den samme beregningsmetode, som Miljøstyrelsen anvender.

Det er aftalt med lodsejere i de Niras beregnede BNBOer, hvor der nu laves aftaler, at hvis de ikke godkendes af staten, men skal genberegnes og bliver 10 % større end de er i dag, så skal der ske nye forhandlinger med alle lodsejere.

**Historik**

Byrådet besluttede 9. september 2020 i punkt nr. 171, at Vejle Kommune som udgangspunkt er villig til at ekspropriere, hvis frivillige aftaler i BNBO ikke kan indgås.

### Økonomi

Indgåelse af aftalen har ingen økonomiske omkostninger for Vejle Kommune.

Hvis det bliver nødvendigt med påbud, vil den fulde erstatning til lodsejerne blive pålagt [adresse] og Trekantens Vandforsyning.

### Klima og resiliensvurdering

BNBO-aftalerne vil være med til at sikre fremtidens drikkevand. Rent drikkevand er en forudsætning for øget bosætning og livskvalitet for [adresse] borgere nu og i fremtiden.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 5. maj 2025, punkt 75:

**at** det tilkendegives, at Vejle Kommune er villig til at foretage ekspropriation til de nødvendige rådighedsindskrænkninger samt at påbyde rådighedsindskrænkninger på dele af:

* matr. nr. 6a [adresse], Give ([adresse])
* matr. nr. 22p Velling By, [adresse] (Trekantens Vandforsyning)
* matr. nr. 22l Velling By, [adresse] (Trekantens Vandforsyning)
* matr. nr. 23f Skærup By, [adresse] (Trekantens Vandforsyning)
* matr. nr. 42c Velling By By, [adresse] (Trekantens Vandforsyning)
* matr. nr. 24i Velling By, [adresse] (Trekantens Vandforsyning)

**at** forvaltningen bemyndiges til at meddele det lovpligtige påbud om rådighedsindskrænkninger på dele af:

* matr. nr. 6a [adresse], Give ([adresse])
* matr. nr. 22p Velling By, [adresse] (Trekantens Vandforsyning)
* matr. nr. 22l Velling By, [adresse] (Trekantens Vandforsyning)
* matr. nr. 23f Skærup By, [adresse] (Trekantens Vandforsyning)
* matr. nr. 42c Velling By, [adresse] (Trekantens Vandforsyning)
* matr. nr. 24i Velling By, [adresse] (Trekantens Vandforsyning)

såfremt der ikke kan indgås en frivillig aftale.

#### Beslutning fra Klima-, Natur- og Miljøudvalget, den 5. maj 2025, punkt 75:

Anbefalet.

André Jacobsen var fraværende.

#### Beslutning fra Økonomiudvalget, den 19. maj 2025, punkt 135:

Anbefales.

### Beslutning

Godkendt.